
Munitsipaaleluruumi Hariduse 16-15 Narvas

võõrandamisele mittekuuluvaks tunnistamine

1.  Asjaolud ja menetluse käik

Narva Linnavalitsuse 02.05.2013. a korraldusega nr  369-k  on kinnitatud  spetsialistidele ettenähtud korterite nimekiri, mis võimaldab  anda  neid kortereid  üürile spetsialistidele, kellel on  teenistus-või töösuhe Narva linna ametiasutuse, ametiasutuse hallatava organisatsiooni, sihtasutuse või  mittetulundusühinguga, milles osaleb Narva linn. 

Narva linnale kuuluv kolmetoaline korter aadressil Hariduse 16-15, Narva, üldpinnaga 66,1 m2 on spetsialistidele ettenähtud korterite nimekirjas ning antud üürile spetsialistile munitsipaaleluruumi lepingu alusel.
Arvestades nimetatud korteri üldandmeid, iseloomustust ja tehnilist seisukorda ning lähtudes Narva linna huvidest, on otstarbekaks säilitada nimetatud eluruum spetsialistidele ettenähtud munitsipaalkorterina ja edaspidi  kasutada seda Narva linna spetsialistidele üürile andmiseks.  

Seega on vaja tunnistada munitsipaaleluruumi  lepingu alusel  kasutatav korter aadressil Hariduse 16-15, Narva, võõrandamisele mittekuuluvaks lähtudes Narva linna huvidest.

Antud küsimus oli arutusel Narva Linnavalitsuse eluasemekomisjoni 16.07.2013 istungil, kus otsustati teha Narva Linnavalitsusele ettepanek tunnistada munitsipaaleluruumi lepingu alusel kasutatav munitsipaaleluruum aadressil Hariduse 16-15, Narva, võõrandamisele mittekuuluvaks  lähtudes linna huvidest.
2. Õiguslikud alused

Narva Linnavolikogu määruse 23.12.2004.a. nr 61/47 „Narva linna omandis olevate eluruumide valdamise, kasutamise ja käsutamise kord“ punktile 12 kohaselt lähtudes linna huvidest  võib munitsipaaleluruumi lepingu alusel kasutatavad eluruumid tunnistada Narva linna korraldusega võõrandamisele mittekuuluvateks. 

3. Otsus

Lähtudes linna huvidest tunnistada võõrandamisele mittekuuluvaks munitsipaaleluruumi lepingu alusel  kasutatav kolmetoaline korter aadressil Hariduse 16-15, Narva.
4. Rakendussätted 

4.1. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

4.2. Korraldus jõustub seadusega sätestatud korras.

